Rolf Dahlgrün

Rolf Friedrich Wilhelm Dahlgrün (født 19. mai 1908 i Hannover, død 19. desember 1969 i Harburg i Hamburg) var en tysk jurist og politiker (FDP). Han var fra 1962 til 1966 Tysklands finansminister.

Rolf Dahlgrün var sønn av en veterinær og naturvitenskapsmann som i mange år hadde ansvaret for Hannovers dyrepark.Munzinger besøkt28. juli 2014 Etter jusstudiene og videreutdannelse i domstolen arbeidet Rolf Dahlgrün selv i naturforvaltningen med jakt- og viltspørsmål. Senere ble han advokat i en industrivirksomhet i Hamburg. Dahlgrün var medlem av NSDAP fra 1933 til 1945.Forbundsdagens internettside Notat 13. desember 2011 Umgang mit der NS-Vergangenheit (pdf) Under andre verdenskrig tjenestegjorde han som artillerist og nationalsozialistischer Führungsoffizier.

I delstatsforsamlingen Hamburgische Bürgerschaft var han leder av finanskomiteen.Friedrich Neumann Stiftung Politik für die Freiheit    biografi, besøkt 28. juli 2014 Da han i 1957 ble innvalgt til Forbundsdagen ble han medlem av næringskomiteen og leder samme sted i 1962 inntil han gikk inn i regjeringen Adenauer V. 

I regjeringen Erhard var det uenighet mellom på den ene side FDP og Dahlgrün som sto for en utpreget sparepolitikk og på den annen side CDU og Erhard som ønsket en mer ekspansiv finanspolitikk.Der Spiegel 52/1969 Da Tyskland opplevde en viss økonomisk tilbakegang ønsket Erhard skatteøkninger.LeMO, internettleksikon til Deutsches Historisches Museum: Grosse Koalition: Kanzlerstürz, besøkt 28. juli 2014 Dahlgrün og hans kolleger i regjeringen avviste dette ønsket, med den følge at koalisjonen mellom FDP og CDU sprakk. Regjeringen ble avløst av Kiesingers storkoalisjon. 

Dahlgrün ble i 1969 visepresident i den tyske avdeling av WWF. 

 Referanser 

Kategori:Personer fra Hannover
Kategori:Tyske finansministre
Kategori:Medlemmer av Forbundsdagen
Kategori:FDP-politikere
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av NSDAP (innmeldt 1933–1945)
Kategori:Tysk militærpersonell (Hæren i Wehrmacht)